http : / / www . l- orizzont . com / news . asp ? newsitemid = 54665 L- Orizzont 1 ta' Lulju 2009 Barroso għandu jitlaq Il- grupp tal- Ħodor fil- Par ¬ lament Ewropew qed jagħmel kampanja biex il- President tal- Kummissjoni Ewropea , Josè Manuel Barroso ( ritratt ) , ma jerġax jiġi appuntat f' din il- kariga daqshekk importanti . F' dan ir- rigward se jittieħed vot kruċjali fil- Parlament Ewropew nhar l- 14 ta' Lulju , u alleanzi bejn partiti varji jistgħu jwaqqfu lil Barroso u b' hekk jinstab kandidat al ¬ ternattiv . Iżda x' għamel ħażin Barroso ? F' dak li għandu x' jaqsam mal- ekonomija , il- Kummissjoni Ew ¬ ropea , immexxija minn Barroso , falliet milli tindirizza b' mod konvinċenti n- nuqqas ta' re ¬ golazzjoni fis- settur finanzjarju , liema settur kellu rwol prinċipali fil- kriżi globali ekonomika , minħabba raġunijiet bħall- ispekulazzjoni bla rażan . Il- Kummissjoni Barroso ħadet xi passi biss wara pressjoni minn pajjiżi msieħba fl- UE , meta dan kien tard wisq għal ħafna ħaddiema li tilfu xogħolhom . Barroso mbotta ukoll biex ikun hemm iktar privatizzazzjoni , liberalizzazzjoni u nuqqas ta' regoli f' setturi varji tal- eko ¬ nomija , fosthom bosta servizzi pubbliċi bħall- enerġija , il- posta u t- trasport . Fl- istess ħin , saru attakki fuq kisbiet li għamlu ħaddiema tul is- snin , bħalma hi dik ta' paga ugwali għal xogħol ugwali . F' isem il- kompetittività , Barroso ppromwova d- ' dumping ' soċjali , fejn ħafna impjiegi ġodda huma ta' natura prekarja , bħalma hu xogħol kuntrattwali u partajm . B' hekk miljuni ta' ħaddiema fl- UE qed jiċċaħdu minn drittijiet bażiċi , u sa ¬ ħansitra ftehim kollettiv u regoli nazzjonali bħal dik tal- paga minima qed jiġu mminati minħabba li kumpaniji qegħdin jitħallew iġibu ħaddiema minn pajjiżi oħrajn b' kundizzjonijiet ferm inferjuri u b' hekk iħallsu ¬ hom ferm inqas minn dak stabbilit fil- pajjiż fejn ikunu qegħdin jaħdmu . Dan biex ma nsemmux fatturi oħrajn bħas- saħħa u s- sigurtà fuq il- post tax- xogħol . Filwaqt li Barroso ħalla d- ' dumping ' soċjali , l- istess Kum ¬ missarju naqas milli jieħu azzjoni biex il- kummerċ fuq livell globali jkun iktar ġust . Naqas ukoll milli jieħu azzjoni serja kontra pro ¬ blemi ekoloġiċi bħat- tibdil fil- klima . Għall- kuntrarju , il- Kum ¬ misjoni Barroso dgħajfet bosta proposti għall- politika li tik ¬ konfronta t- tibdil fil- klima , u anke għall- politika serja kontra t- tniġġiż tal- arja , l- immaniġġjar tal- iskart u kimika perikoluża . Għalhekk , l- immaġini pożittiva tal- UE bħala mexxejja dinjija fil- qasam ekoloġiku qed tiġi mminata mill- Kummisjoni Bar ¬ roso . Il- profitti ta' kumpaniji kbar qed jiġu qabel l- ugwaljanza soċjali , is- saħħa tan- nies u s- sostenibbiltà ambjentali . Hemm bosta raġunijiet oħrajn għaliex Barroso għandu jin ¬ għata vot ta' sfiduċja fil- Parla ¬ ment Ewropew . Wieħed jista' jaqra iktar dwar dan f' www . stop - barroso . eu L- Alternattiva għandha tibqa' Fl- aĦĦar artiklu tiegħi f' din il- kolonna elenkajt raġunijiet li fl- opinjoni tiegħi wasslu għar- riżultati li ġabet l- Alternattiva Demokra ¬ tika fl- elezzjonijet Ewropej u tal- kunsilli lokali . Minn dak iż- żmien 'l hawn , l- eżekuttiv tal- Alternattiva għamel xi laqgħat u jidher b' mod ċar li hemm rieda qawwija li l- partit ikompli . Fil- ġranet li ġejjin AD se tkompli tiltaqa' u tiddiskuti l- futur tagħha . Iżda , biex ngħiduha kif inhi , AD għandha bżonn il- finanzi biex tkompli topera , speċjalment meta wieħed iqis li AD ma tieħu l- ebda finanzjament mill- istat , għall- kuntrarju tal- PN u l- PL . Għalhekk nappella lil min jixtieq li AD tkompli tkun attiva għall- ġustizzja soċjali , ġustizzja ambjentali u drittijiet ċivili , biex jagħti donazzjoni lill- partit . Dan jista' jsir permezz ta' ċekk lil : Alternattiva Demokratika , c / o Greenmantle , 36 Triq l- Għarbiel , Swieqi SWQ 3251 , jew donaz ¬ zjonijiet / ' standing orders ' fil- kont tal- Bank of Valletta 40015056960 . Grazzi mill- qalb !